**Haxo** estas fantoma metrostacio situanto sub Bulvardo Sérurier, en la 19-a arondismento de Parizo, sur interkonekta vojo inter linioj 3bis, en stacio *Porte des Lilas*, kaj 7bis, en stacio *Place des Fêtes*.

Situo de la stacio

Stacio
------

### Historio

Mapo de konstruo de tuneloj: nigre, tiu de linio 7bis kaj stacio *Pré-Saint-Gervais*, ruĝe naveda vojo kaj Voie des Fêtes, kun stacio *Haxo*, tiam nomita *Porte du Pré-Saint-Gervais*
Stacioj Porte des Lilas (linioj 3bis kaj 11) kaj Pré-Saint-Gervais (linio 7bis) devus esti interkonektitaj en la 1920-aj jaroj. Se la municipo, proprietulo de la reto subtenis la ideon traveturigi vagonarojn de linio 3 al linio 7 (tiam ne ekzistis linioj « bis »), la trafikanto, Compagnie du chemin de fer métropolitain de Paris (CMP), malsamopiniis kaj antaŭvidis nur malfacilaĵojn kaj tro malaltajn enspezojn.

Tamen, tuneloj kaj vojoj estis konstruitaj. Ununura vojo, nomita *voie des Fêtes*, konektas Place des Fêtes al Porte des Lilas kaj inter ambaŭ intervala stacio estis konstruita: *Haxo*. Por ebligi revenan iradon, dua vojo estis borita senpere konektante Porte des Lilas al Pré-Saint-Gervais sen intervala stacio, nomita *naveda vojo*. Sed finfine estis decidite ne enkonduki navedan servon inter la stacioj de ambaŭ linioj (kiu ne uzas la *voie des Fêtes*), la navedo estante malfavorata de vojaĝantoj. Stacio *Haxo* neniam akceptis vojaĝanton, eksteraj alirejoj eĉ neniam estis konstruitaj.

La stacio estas nepra vidindaĵo dum noktaj traveturoj de metro-ŝatantoj organizitaj de Asocio ADEMAS (alireblaj al ĉiuj dum Eŭropaj tagoj de kultura heredaĵo).

En 1993, la stacio utilis por prezenti novan materialon MF 88 al la gazetaro, pro kio estas tabulo « 1993 » kiu videblas en iuj fotoj, ankoraŭ videbla en 2006.

* SuperrigardoSuperrigardo
* Tabulo « 1993 » ankoraŭ videbla en 2006Tabulo « 1993 » ankoraŭ videbla en 2006
* Neniu alirejoNeniu alirejo
* VandaladoVandalado

Sur iuj mapoj de la metroo, tiu stacio estas nomita *Porte du Pré-Saint-Gervais*, same kiel la nuna *Pré-Saint-Gervais* de kiu ĝi distancas de centkelk metroj.

### Estonteco

Mapo de du kunfanditaj linioj
 Pli detalaj informoj troveblas en artikolo Kunfandiĝo de linioj bis de la metroo de Parizo.
Kunfandiĝo de linioj 3bis kaj 7bis estas antaŭvidita utiligante vojojn *navette* kaj *des Fêtes* por formi novan linion de Château-Landon al Gambetta. Haxo povus tiam malfermiĝi post fosado de alirejo al stacio elde publika stratvojo.

Dume, aldona ripara remizo, necesigita de la malforta fidindeco de MF 88, baras la navedan vojon sur la flanko Pré-Saint-Gervais. Krom transloki tiun remizon en la returnan buklon de linio 3bis, nord-okcidente de stacio *Porte des Lilas*, kiu ne plu utilus en la kadro de tiu kunfandiĝo, anstataŭigo de vagonaroj MF 88 per vagonaroj MF 67, liberigitaj de la alveno de vagonaroj MF 01 sur aliajn liniojn, do estas pra-rekvizito.

Notoj kaj referencoj
--------------------

1. ↑  configuration des voies sur le site « carto.metro.free.fr », consulté le 22 janvier 2010
2. ↑  Clive Lamming, *Métro insolite*, éd. 2001, p.100

Vidu ankaŭ
----------

* Kategorio Haxo (pariza metrostacio) en la Vikimedia Komunejo (Multrimedaj datumoj)

* Listo de metrostacioj de Parizo
* Fantomaj stacioj de la metroo de Parizo
* Kunfandiĝo de linioj bis de la metroo de Parizo

Fonto
-----

*En tiu ĉi artikolo estas uzita traduko de teksto el la artikolo Haxo (métro de Paris) en la franca Vikipedio.* 

|  |  |  |  |  |
| --- | --- | --- | --- | --- |
| 

|  |  |  |
| --- | --- | --- |
|  | 
* M01
* M02
* M03
* M03bis
* M04
* M05
* M06
* M07
* M07bis
* M08
* M09
* M10
* M11
* M12
* M13
* M14
* FUN
* (estintaj 14
* )
* (estontaj M15
* M16
* M17
* M18
* M19)

 |  |
|  |

 |